cyanic-selkie/wikianc huggingface dataset:
Pan
Il pan al è un prodot alimentâr che al ven de lievitazion di un impast di farine di blavis, aghe e, no simpri, cuincis. Po dopo al ven cuet intal for. Lis recipis plui cognossudis a proviodin di doprâ dôs parts di forment e une di aghe, sâl e levan. Chel tradizionâl al jere une part di impast vanzât di une pastanâde di prin (levan naturâl fat di paste garbe, ferments dal gjenar Lactobacillus soredut, clamât par solit fece mari). A 'ndi è altris recipis o variantis a secont de cualitât de farine doprade dongje a chê di forment o in sô sostituzion (par esempli di sorc, saròs, siale, o ancje che e ven di liums tant che la soie), o ancjemò de sorte di cuince (lat, vueli, spongje, saìn). Al à un puest inte nestre tradizion tant che te alimentazion ancje te culture popolâr, par esempli cu la detule "cuistâsi il pagnut". La peraule po deventâ sinonim dal mangjâ e di nudriment, no nome fisic. Il sâl lu si zonte cuasi dapardut fûr che tal pan azim, tant di chel de Toscane e de Umbrie. Par solit cumò si dopre la fece di bire (Saccharomyces cerevisiae) al puest de fece mari par judâ a jevâ la paste plui di corse e par gramolâle di mancul.
In cualchi paîs dal orient vicin si use pan cence levan, azim, splanât a fuiace. I Ebreus lu mangjin cuant che a fasin memorie de lôr Pasche. Secont lis Sacris Scrituris, la Ultime cene di Jesu Crist e fo propite cul pan azim.
Il pan biologjic al ven di farinis coltadis cence velens e masanadis a piere: cussì a son biel che messedadis la part amide cun che grasse e la farine e ven naturalmentri insiorade di vitaminis e sai minerâi.
Crosadis
right|thumb|300 px|Vuerîrs crosâs
Lis Crosadis forin une cjadene di operazions, no nome militârs, prontadis dal papât, che al voleve tornâ a puartâ i lûcs de Tiere Sante sot il domini de cristianitât.
Lis Crosadis scomençin intôr dal XI scecul par finî ator dal XIII. Le tiere Sante jere controlade, al timp, dai musulmans. La motivazion principâl e jere chê di permeti ai pelegrins cristians di podê lâ a preâ in chei lûcs indulâ Jesu Crist al jere vivût e dulà che al veve predicjât. Ma si zontin ancje motivazions di tipo economic e comercîal. Chest al è il câs de Republiche di Vignesie, che e rive adore a puartâ i vuerîrs crosâts cuintri lis citâts di Zare e Costantinopoli.
La peraule crosade e à cjapât un significât plui larc: e po volê dî ancje une vuere menade par motîfs religjôs,ideologics e sociâi.
Dut al è scomençât cuant che i pelegrins che a levin intes Tieris Santis a vegnin acompagnâts da cavalîirs armâts (Prime Crosade) par difindisi dai Turcs che a jerin deventâts pericolôs, tant che a jerin deventâts un pericul ancje pa lis popolazions locâls. Ancje se i Turcs a jerin musulmans come lis popolazions locâls, no fevelavin la lôr lenghe e il robâ e il maçâ cuintri i pelegrins cristians al devente simpri plui frecuent, tant che cui che al voleve lâ a preâ in Tiere Sante, al scugnive lâ acompagnât da vuerîrs armâts. Cuant che la Tiere Sante e jere sot le sovranitât dai Arabos,le Tiere Sante e jere une vore plui sigure, ma il Pape Urbano II, al concili di Clermont dal 1095, al dîs che cui che al voleve lâ in Tiere Sante, al veve di lâ armât. Disint che ' ancje Diu lu voleve ' (Deus vult) al è inizi di un rivâ di pelegrins mai vidût prime, in tai lûcs sants de Cristianitât
Cristian
Un cristian al è une persone ch'e crôt tai principis dal cristianisim e 'a crôt tai insegnaments di jesus Crist considerantlu vêr om e vêr Diu (viodi trinitât).
Massim e minim
Il massim di un sotinsiemi dai numars reâi al è il plui grant element di chel sotinsiemi. In maniere formâl, g\in S al è il massim di S e si scrîf g=\max S se e dome se
Viodìn cumò cualchi esempli.
Note: Lis definizions di massim e minim a valin no dome pai sotinsiemis di \mathbb R ma ancje par ducj i insiemis dulà che si è instaurade une relazion di ordin totâl (come intai numars reâi) o, plui in gjenerâl, di ordin parziâl.
Pietro Colussi
Pietro Colussi (Cjasarse, 13 Març 1952), al è un politic furlan.
Biografie
Laureât in Psicologjie inte Universitât di Padue, a partî dal 1978 al lavore come psicolic al Dipartiment di Salût Mentâl all'ASS n.6 dal "Friûl Ocidentâl".
Ae fin dai agns Setante al contribuis a la creazion de Associazion Cinemazero e intal 1982 a che dal festival internazionâl Le Giornate del Cinema Muto.
In cumò al è intal diretîf di Cinemazero e President de A.V.I. (Associazion des Mediatechis e Videotechis Talianis), che cjape dentri diviersis istituzions che lavorin in chist ambit in dute Italie.
Al è publicist dal 1989 e al scriîf e colabore cun svariadis rivistis specializadis.
Ativitât politiche
Al è stât conseîr regjonâl inte Legjisature IX dentri dal grup Cittadini per il presidente. Al à ricevût il so secont mandât inte Legjisature X dentri dal grup Cittadini-Libertà civica cuvierzint l'incaric di Vice-president de IV Comission consiliâr permanente.
Tai (vin)
Tai al è il gnûf non che al à cjapât in Venit il Tocai.
Aghe
thumb|300px|right|Ue gote che cole inte aghe
La aghe e cjape tantis formis in nature. La cognossin, cemût che o sin usâts a viodile, come un licuit naturâl cence colôr, cence savôr e cence odôr che al covente pe vite su la tiere. Al sô stât solit si clame glace, al sô stât aeriforme si clame vapôr di aghe.
La aghe, diferentementri de gran part di altris sostancis, pes cualis la forme solide a je plui penze di chê licuide, la glace a je mancul penze de aghe licuide. La densitât de aghe e je massime a 4 °C. Chest fat al ven parcè che il volum de aghe al aumente cul sbassâsi de temperadure, cun che che e cale la densitât. La aghe no si po sostituîle inte gran part da lis sôs utilizazions e no conven puartâle a une distance plui di cualchi centenâr di chilometris. Par colpe de incressite de popolazion mondiâl la disponibilitât di aghe potabil par persone a je daûr a calâ, il probleme des risiervis al po jessi risolt cuntune plui buine distribuzion e cul strassâ di mancul. Par chest la aghe a je une risorse di impuartance strategjiche in gran part dal mont. Inte filosofie antighe, cun fûc, tiere e aiar, al è un dai cuatri elements che a componin l'univiers. Lis religjons a sintin la aghe come un element di purificazion: esemplis a puedin jessi il batisim cristian e i bagns rituâi dai ebreus e intal Islam.
Te lenghe furlane la aghe e je presinte cun variis detulis: Cui che al è stât scotât de aghe cjalde al à pôre de frede, Aghe che côr no puarte sporc, Aghe passade no masane plui. Inte mitologje furlane e je presinte la agane, une sorte di strie di aghe.
Lavarian
Lavarian ( Lavariano par taliàn) e je une frazion dal cumun di Mortean, inte Friûl di Mieç i abitans si clamin "Lavarianès".
Pape Piu XI
thumb|right|Pape Piu XI (1922) Pape Piu XI (Desio, 31 di Mai 1857– Citât dal Vatican, 10 di Fevrâr 1939), nassût Achille Ambrogio Damiano Ratti, al è stât Pape de Glesie catoliche, sucessôr di Pape Benedet XV; al è stât elet come 259esim pape ai 2 di Fevrâr 1922.
Music of The Sun
right|thumb|250px|Rihanna al Jingle Ball, 2005.Music of The Sun al è il prin album de cjantant di Barbados Rihanna, iessût il 26 di avòst 2005.
Sud
thumb|220px|right|Une rose dai vints indicant il sud
Il sud (clamât ancje basse) al è un dai cuatri ponts cardinâi. Al è opuest al nord e perpendicolâr a est e ovest.
Il sud gjeografic al è la direzion viers la estremitât meridionâl dal as sul cuâl al ruede la Tiere, clamât Polo Sud. Il Polo Sud si cjate tal Antartic. Il Sud magnetic al è la direzion viers il polo sud magnetic, che al è distant dal Polo Sud gjeografic.
Ûs
Il tiermit Sud dal Mont al è dispès doprât par indicâ lis nazions plui puaris e mancul svilupadis. In gjenerâl, il "Sud" al indiche particolârs regjons tal interni di une nazion: tal câs de Italie, con la peraule si indichin i teritoris partignints al ex Ream des Dôs Siciliis.
Tai Stâts Unîts, il Sud al si riferìs ai Stâts che si separarin da la Union vie par la Vuere di secession americane.
8 (numar)
8 (vot) al è un numar naturâl che al seguis il 7 e al precêt il 9.
9 (numar)
9 (nûf) al è un numar naturâl che al seguis il 8 e al precêt il 10.
Johann Pachelbel
right|thumb|300px|Glesie di san Sebalt, Norimberghe. In cheste glesie, Pachelbel scomence la sô ativitât musicâl Johann Pachelbel ( 1653 - 1706) al  fô  un religjôs, compositôr e organiste todesc.
Oorganiste e compositôr di un grum di oparis di musiche baroche, al è famôs par jessi l'autôr dal Canone di Pachelbel, la sô opare pui cognossude.
Biografie
Al scomence l'ativitât di musiciste a Erfurt, in te Gjermanie centrâl.Il sô contribût tal svilup de musiche sacre de Glesie Protestante al è fondamentâl,cun lîs sôs oparis par tastiere.
Il fradi pui grant di Johann Sebastian Bach, Johann Christoph Bach, al fô student di Pachelbel. Pachelbel al jere musiciste in te capele di Eisenach,citât di Johann Ambrosius Bach e lûc di nassite dai sôi fîs (comprindût il Bach pui famôs, Johann Sebastian Bach ) par un an,atôr dal 1670. Al fô ancje santul di batisin di Johanna Judith Bach, fîe di Johann Ambrosius Bach, duncje sûr di Johann Sebastian Bach.
Pachelbel a la a scrît musiche strumentâl par tancj stroments,soredût il violin, sonadis da cjamare, musiche sacre e un bon numar di cjantadis par la Glesie Luterane.
Al fô mestri di Johann Heinrich Buttstet e i sôi fîs Wilhelm Hieronymus e Charles Theodore, deventâs ancje lôr organiscj e compositôrs.
NBA
La NBA a è il plui impuartant campionât di basket di dut il mont e a zuin li scuadris di Stâs Unîs e Canada. Al'è un campionât formât da trenta scuadris. Lis plui impuartants a son: Miami Heat, Los Angeles Lakers, Oklahoma City Thunder, Boston Celtics e Chicago Bulls. Zuadors
I plui braus a son e a erin:
-Michael Jordan
-Hakeem Olajuwon
-Lebron James
-Kobe Bryant
-Bill Cousy
-Larry Bird
-Moses Malone
-Wilt Chamberlain.
I zuadôrs talians a zuâ tal NBA cumò a son:
-Marco Belinelli
-Danilo Gallinari
-Andrea Bargnani
-Luigi Datome.
Alesandri Marcello
Alesandri Marcello (Vignesie, 24 di Avost 1669 - Padue, 19 di Jugn 1747) al fô un compositôr vinizian.
Roberto Bellarosa
Roberto Bellarosa, (* 1994; Wanze, Belgjo) al è un cjantautôr belga fî di talians.
Alesandri Marcello
Nassût in une famee de nobiltât di Vignesie, al veve studiât cun bogns risultâts la poesie, le matematiche e le filosofie, ma in mût particolâr la musiche.
Ancje se la sô musiche no je sunade par solit, al è tignût tanche un compositôr competent e origjinâl.
La sô opare plui famose al e' il Conciert par oboè, arcs e bas continuât in Re minôr, cussì cognossude che Johann Sebastian Bach al a curât une trascrizion par clavicembal.
Sô fradi Benedet Marcello al jere ancje lui compositôr.
Basandiele
Basandiele e jè une frazion dal comun di Cjampfuarmit. E jè logade a sud - bonât di Udin; al dì di vuè Basandiele no'l è plui une vile cenglade dai cjamps ma, ancje se e fâs part dal comun di Cjampfuarmit, e e à in part piardût lis carateristichis dal paîs di campagne (al è ancje un autobus ch'al passe ogni vincj minûts ch'al mene la int di Basandiele a Udin e viceverse), jentrant a fâ part dal conglomerât urban dal cjaulûc dal Friûl. Si puès parô dividi il paîs in dos borgadis, dividudis dal turint Cormôr (e da l'autostrade che i passe dongje).
Bresse di Cjampfuarmit
thumb|right|Il cjampanîl di Bresse
Bresse e je une frazion dal comun di Cjampfuarmit, logade pôc a tramontan dal cjaulûc comunâl. Al dì di vuê il paîs al conte plui o mancul 1.000 abitants.
10 (numar)
10 (dîs) al è un numar naturâl che al seguis il 9 e precêt il 11.
Achîl Telin
Achîl Telin (Achille Tellini, Udin 1866 - 1 di Otubar 1938) al fo un naturalist, gjeolic, folclorist, esperantist, sagjist e insegnant intes scuelis.
Biografie
A Bologne Telin si dediche un grum ancje al esperanto, che in chel periodi al jere in plene sfloridure, e lui al devente un dai sostignidôrs plui ferbints; l'esperanto al è viodût, oltri che come une necessitât pe comunicazion tra i sienziâts, come une lenghe neutrâl, che no permet afermazions di superioritât e di imperialisim linguistic, origjin cussì spes di vueris e conflits. L'esperanto al è duncje un pinsîr internazionalist, pacifist, des voltis ancje dongje des minorancis: par un esempli, tal 1909 Telin al partecipe al Congrès internazionâl di Esperanto a Barcelone, a la presince ancje dal creatôr de lenghe, Lazarus Zamenhof, dulà che la organizazion e je curade di Frederic Pujulà i Vallès, che in plui di esperantis, al è ancje scritôr catalanist e republican. In chest ambient al cres probabilmentri l'interès di Telin pal furlan, ispirât probabilmentri ancje dal moviment Felibrige provençâl (la figure plui impuartant, Mistral, al vinçarà il Premi Nobel intal 1904); il prin lavôr sul furlan di Telin, lassant di bande un opusculut Klap di vinture dal 1903 che nol è cognossût, al è Leksikona komparo inter lingvoj Friula kaj Provenca (lessic comparât tra il furlan e il provençâl), jessût a Bologne tal 1912, come suplement de riviste Esperanto Abelo (la âf esperant). Cheste riviste e ve une circulazion un grum limitade, come ancje L'esperanto, jessude tal 1913 cu la colaborazion di Bruno Migliorini; cheste riviste e veve la particolaritât di jessi stampade a San Vît dal Tiliment e di vê un stampadôr e un colaboradôr ducj i doi esperantiscj e furlans: Antonio Paolet e il predi Giacomo Bianchini, segretari da la organizazion esperantiste catoliche mondiâl e autôr ancje di une Gramatiketo de Friulana Lingvo per esperantistoj (Gramaticute di lenghe furlane par esperantiscj), ciclostilade tal 1909. Chescj trê a decidin tal 1915 di inviâ il progjet di une riviste par furlan, la Riviste ilustrade dal Friûl e dai Paîs ladin. Ma cul sclopâ de vuere si decidè di fâ invezit un lunari, e tal Novembar dal 1915 al ven inviât a segretaris comunâi e plevans un cuestionari stampât cun vincj e cinc domandis sul Friûl, e lis ultimis nûf su culture e lenghe; chest cuestionari al ven publicât ancje sul cuotidian Patria del Friuli, cambiant la grafie, che tal origjinâl e jere chê fonetiche creade di Telin stes su la base di chê dal esperanto. Ma suntun altri cuotidian, il Giornale di Udine, un anonim Rusticus al tache une campagne cuintri il misteriôs grup di via Vallescura, la residence a Bologne di Telin, colpevul di jessi une clape di spiis e di lavorâ contro l'italianità del nostro Friuli italianissimo. La cjase di Telin e ven percuiside, il lunari secuestrât, cun Telin che nol rivà a capî parcè, viodint ancjemò in chest periodi il furlan, come tancj inteletuâi furlans, come "ripâr ustinât cuintri de viamente maree slave e teutoniche".
Intal Novembar dal 1919 Telin al pronte ancje un program politic pes elezions in dîs ponts.
Telin al è ancje tra i fondadôrs de Societât filologjiche furlane, tal 1919, ma za tal Setembar dal 1921, tal congrès di San Denêl, al è l'obietîf di une azion di un grup di socis, soredut ex-irredenti, che al censure il so intervent e al piture la figure dal udinês come chel di un strani utopist. Dal sigûr al jere avonde sleât de societât furlane, vivint ancje lontan, ma soredut al va cuintri la politiche puartade indenant da la Filologjiche, chê di un dopli patriotisim furlan, pe piçule e pe grande patrie.
La ativitât di Telin e va instès indenant, scrivint gnovis oparis e puartant indenant lis publicazions; al scrîf dopo da la riforme Gentile i trê libruts di esercizis par trê classis des elementârs Dal Peralba ad Aquileia e dal Livenza al Timavo. Intal 1926 al publicà "Il tesaur de lenghe furlane", une opare autografe di 826 pagjine che e conten la plui grande racuelte di vilotis furlanis (cul titul di "Spieli de anime furlane o leterature popolar tradizional de Çarñe e dal Friul", integrade plui tart cun "Zonte a lis vilotis"). Dal 1929 al 1933 al publicà ancje la riviste "Archivi de leterature furlane antighe e moderne", e une vore plui prudent, par vie de situazion politiche. Si dediche ancje a oparis plui gjenerâls, come Prospettive nelle industrie turistiche del più grande Friuli o Barzeletis furlanis a la Boccaccio. L'ultin libri che al scrivè al fo Gramatiche, vocabulari e eserciçis di lenghe internazionâl esperanto pa-i ladìns furlàns, jessût tal 1935, in plen timp fassist.
Al mûr ai prins di Otubar dal 1938. Tal testament al lasse bêçs pe "nestre difese nazionâl"; un dai esecutôrs al sarà Felix Marchi, fondadôr dal gjornâl Patrie dal Friûl.
Ideis di Telin sul Friûl e la furlanetât
Telin al ven ricuardât spes come un profete, ma diviersis des sôs ideis a somein, vuê come in chê volte, utopiis, come chê di une unitât politiche-aministrative dal mont ladin, sot di une stesse bandere e magari sot dal Patriarcjât di Aquilee, ancje se i rapuarts culturâi a son dal sigûr aumentâts. Altris si son realizadis, almancul in part, come chê dal ricognossiment uficiâl de storie e de dignitât de lenghe furlane, cul insegnament dal furlan tes scuelis, che Telin al veve za fat un trê libruts cun esercizis di traduzion tal 1924, e chê di une istituzion superiôr furlane, vierte a ducj i ladins, realizade cun la istituzion de Universitât dal Friûl.
Telin linguist
Telin al fo criticât parcè che intes sôs ideis linguistichis nol veve basis sientifichis. Chest al è vêr, ma no si po instès dineâ la impuartance dal sô lavôr, dal grant numar di peraulis gnovis che al metè dongje, e des notis su lis variis variants dal furlan, dâts che al recuperà zirant un grum pal Friûl e fevelant cu la int. Al inventà ancje une grafie pal furlan, doprade tes sôs oparis, ma che no à vût fortune. Interessantis a son ancje lis osservazions a proposit di neologjisims, par sostituî mûts di dî forescj cun peraulis furlanis scletis.
Rapuarts cul mont ladin
Il cjapitul dai rapuarts cul rest dal mont ladin nol è ancjemò ben studiât. Di sigûr al ve contats cui grisonês plui impuartants, fra di lôr Peider Lansel, pari dal romanç come lenghe nazionâl in Svuizare. Tal Archîf Tellini e je ancje stade cjatade une opare pal insegnament dal ladin ai fruts, che e fo fermade al moment de publicazion; al somearès che la stesse bandere dai ladins dolomitans e sedi stade pensade di Achîl Telin.
Comemorazion
right|thumb|300px|Targhe te cjase natâl di Telin A cincuante agns de so muart, la Union scritôrs furlans e à metût cheste lapide sul mûr de cjase dulà che al nassè, a Udin: “In ta chest lûc al è nassût Achîl Telin, sienziât, campion di furlanetât, profet dal resuriment dal Friûl e de Patrie ladine”.
Tomâs Albinoni
right|thumb|250px| Tomâs Zuan Albinoni Tomâs Zuan Albinoni ( Vignesie 8 jugn 1671 - Vignesie 17 zenâr 1751 ) al fô un compositôr e violiniste talian, nassût in te Republiche di Vignesie
Tomaso Zuane (cussi al jere regjistrât tai documents de epoche) nâs in une famee di mercjants di cjarte di Vignesie. A Albinoni plaseve jessi clamât Musico di violino dilettante veneto.
Al studie violin e cjant, e za di zovin al jere un bon cjantant e un brâf violiniste.Il sô prin mestri al è stât Zuan Legrenzi.
Vile Primevere
Vile Primevere e je une frazion dal comun di Cjampfuarmit, logade a tramontan - jevât dal cjaulûc comunâl. A diference des altris frazions dal comun, Vile Primevere nol è un paîs contadin di vieris origjinis, ma al è vignût sù come localitât residenziâl tai agns '60/70 dal Nûfcent. Tant che Basandiele, aromai Vile Primevere e fâs part dal conglomerât urban di Udin (al è l'autobus numar 4 che ogni ore e mene la int di Vile Primevere a Udin e indaûr).
Oslavie
miniatura Oslavie (par sloven Oslavje) e je une frazion di Gurize. E je logade ae çampe dal Lusinç doi chilometris a tramontan dal cjaulûc, a 154 metris di altitudin dapît dal Cuei. Al dì di vuê la popolazion e je par la plui part taliane e furlane, ancje se il teritori di Oslavie al è stât lûc di insediament sclâf. La economie dal paîs si base su la agricolture, in mût particolâr su la coltivazion de vît e su la produzion di vins.
Il sacrari
Oslavie e je cognossude ancje fûr dal Friûl par vie dal sacrari militâr dedicât ai colâts de prime vuere mondiâl che culì si cjate. Il sacrari al fo mitût su tal 1938 su progjet dal architet Ghino Venturi: si trate di un cuarp centrâl in piere blancje logât insom di une scjalinade. Dentri di lui a son sapulîts 57.740 soldâts (plui o mancul 36.000 mil di lôr a son cence non) muarts tes batais pe cjapade di Gurize, dal 1915 al 1916. I militârs achì inumâts a son cuasi ducj talians (mancul 540 austriacs), e 13 di chescj a son decorâts cun la medaie d'aur al valôr militâr. Il gjenerâl Achille Papa al fâs part di chescj 13.
Samuel Scheidt
thumb|right|250px|Samuel Scheidt Samuel Scheidt (Halle, 3 novembar 1587 - Halle, 24 març 1654) al fô un compositôr e organiste todesc considerât un dai pui granç compositôrs dal XVII secul.
Salamanca
Salamanca e je une citât dal Cile.
Rio de Janeiro
thumb|Rio de Janeiro
Rio de Janeiro e je une citât dal Brasîl.
Liechtenstein
Il Liechtenstein (par todesc Fürstentum Liechtenstein, ) al è un piçul stât alpin de Europe che al confine cu la Austrie a soreli jevât e cu la Svuizare a soreli a mont. Al è une destinazion pai sports invernâi, ma al è cognossût soredut come paradîs fiscâl. Purpûr al è pôc urbanizât e il paisaç al è dominât di cjamps e cjasâi.
Marco Antonini
Marco Antonini (San Denêl, 8 dicembar 1834 - ...) al è stât un patriot talian.
Buteghîr resident a Udin, al fo cun Giuseppe Garibaldi te spedizion dai mil.
Ovest
thumb|220px|right|Rose dai vints indicant l'ovest
L'ovest al è un dai cuatri ponts cardinâi. Al è opuest al est e perpendicolâr a nord e sud.
Ovest al è la direzion viers l'amont dal soreli ai ecuinozis.
Val dal Vaiont
Aboç
La val dal Vaiont e jè formâde dal flum Vaiont e comprint il comun di Nert e Cjas. E je cognossude pal lancurôs disastri dal Vaiont dal 9 di Otubar 1963.
Premi San Simon
Il premi San Simon dal Comun di Codroip al è il plui impuartant premi leterari pai scrits in marilenghe. La prime edizion e je stade fate tal 1980. La proclamazion dai vincidôrs e ven fate ducj i agns durant la fieste di Sant Simon.
Dal finì dai agns ’90 il premi si divît intune sezion pe narative e intune pe sagjistiche.
La edizion 2006 è je stade speciâl parcè che e à previodût la traduzion par furlan de conte Il Varmo di Ippolito Nievo.
Il prin premi al jere di 1.500 euros.
Turin
Turin e jè une citât che al dì di vuè e conte 890.385 abitants, cjaulûc de omonime Citât metropolitane e de regjon Piemont.
left|thumb|300px|Viodude de citât
Renzo Candussio
Renzo Candussio
Arbitri di serie A
Ai 25 di Zenâr 2009 al à direzût la sô prime partide tal campionât talian di A, l’arbitri Renzo Candussio di 'Sevean di Bagnarie' al à 32 agns e al è component de sezion di Cervignan.
Vajont
Cun Vajont (Vaiont par furlan) si pues intindi:
Pape Grivôr XVI
thumb|right|Pape Grivôr XVI Grivôr XVI (Belun, 18 di Setembar 1765– Rome, 1 di Jugn 1846), nassût Bartolomeo Alberto Cappellari , al è stât Pape de Glesie catoliche, sucessôr di Pape Piu VIII; al è stât elet come 254esim pape ai 2 di Fevrâr 1831.
thumb|right| La famee e jere origjinarie di Pesariis.
Mîl
La mîl e je un aliment produsût da lis âfs. La mîl, che il non samee vignî de peraule itite melit, al è stât il prin, e par milenaris di ans il sôl, dolcificant doprât dal om.
Marco Polo
right|thumb|300px|Ritrat di Marco Polo dal XVI secul
Marco Polo (Vignesie, ai 15 di setembar 1254 - Vignesie, ai 29 di zenâr 1324) al fo un marcjant talian e un esploradôr che insieme cul pari Nicolò e il barbe Matteo, al fo tra i prins ocidentâi a rivâ in Cine, clamade di lui Chatai.
Lis cronichis dal sô viaç (durât ben 24 agns)a son stadis detadis di lui mediesim in lenghe francese a Rustichello da Pisa, sô compagn di presonie a Gjenue, e racueltis intun libri intitulât Deuisament dou monde, miôr cognossût come Il milione (Il milion par furlan).
Vung Tau
Vung Tau al è un comun logât inte provincie di Ba Ria-Vung Tau, Dong Nam Bo, Vietnam.
Giovanni Battista Bertossi
Giovanni Battista Bertossi (Pordenon, 9 di Març 1840 - Varazze, ... 1861) al è stât un patriot talian.
Plan di Cocès
Il Plan di Cocès, si cjate intal comun di Darte a 672 metris parsôre dal nivel dal mâr. thumb|left|300px|Panoramiche di Plan di Cocès
Giovanni Battista Bertossi
Fi di Antonio Bertossi e Maria Gravedoni. Inzegnîr, al fo cun Giuseppe Garibaldi te spedizion dai mil.
Tellurika
I Franz Merkalli & Tellurika a son une clape musicâl udinese di rock sureâl demenziâl.
Leams
https://www.facebook.com/FranzMerkalliTellurika
Cagliari
Cagliari e je une citât di 154.460 abitants, cjâf lûc e de omonime Citât metropolitane e de regjon Sardegne.
Cà Mau
240px|thumb|right|Aeropuart di Cà Mau right|240px|thumb|Ca Mau
Ca Mau al è un comun logât inte provincie di Ca Mau, Tay Nam Bo, Vietnam. L'aeropuart di Ca Mau al è un aeropuart nazionâltâl di al lee la citât di Cà Mau, cun colegaments direts cun cetantis citâts vie pe Ho Chi Minh sittà, il scjali di Mekong al è utilizât pai svoi charter.
Pape Piu I
thumb|right|Pape Pio I Pape Piu I (Aquilee – Rome, 155), al è stât Pape de Glesie catoliche, sucessôr di Pape Igino; al è stât il decim pape dal 140 al 155.
Al è protetôr de Arcidiocesi di Udin.
Baldasâr Galuppi
Biografie
Nassût te isule di Buràn, te lagune di Vignesie, par chest al e' clamât il Buranello, al fô un dai compositôrs pui origjinâi d'Italie, tal gjenar comic. Sô pari, barbîr di profesion ,che al sunave il violin tal teatri de comedie, al sarâ il sô prin mestri di musiche. A sedîs aigns, Galuppi al va a Vignesie e al cjate lavôr come organiste in tantis glesîs de citât. Ancje se nol jere un compositôr, al scrîf le musiche di une opare di gjenar comic a Chioze, clamade La fede nell'incostanza ossia gli amici rivali. Cheste opare no plâs al public e Galuppi ven sivilât. Disperât, Galuppi pense di molâ le musiche par fâ il stês mistîr di sô pari,ma Benedet Marcello, interessât, lu fâs jentrâ te scuele di Antonio Lotti, dulâ al impare le art dal cuintripont.
Te stesse scuele al jere ancje Pollarolo, diventât gjelôs parcè Galuppi al jere stimât dal sô mestri Antonio Lotti. Tal stês timp che al leve a scuele dal Lotti, Galuppi al lavore par doi aigns come clavicembaliste tai teatris venezians dulâ al scrîf cualchi arie par cualchi opare. Al jere reputât come clavicembaliste, tant che i teatris S. Angelo, S. Samuele e Grisostomo dan le possibilitât a Ggaluppi di meti in scene lis sôs arîs.
Une volte che Galuppi si sint pront par tentâ di gnûf di scrivi musiche par lis oparis, al domande a Marcello une man.Marcello al scrîf par lui il libret de Dorinda, musicade dal zovin. Cheste opare ven rapresentade tal teatri S.Angelo in tal 1729 e cheste volte le opare al e' un sucês.Galuppi al studìe ancje il clavicembal, fin a deventâ un mestri di chest stroment. Dal 1729 dutis lis sôs oparis vegnin rapresentadis cun sucês in dute Italie.
Ma atôr dal 1740, come par Antoni Vivaldi, cul gambiâ de mode musicâl, e par vie dal sucês di atris compositôrs, il sucês di Galuppi al e' simpri di mancul.Tal mês di otubar dal 1741, al decît di la a Londre, dulâ al e' nomenât compositôr dal teatri Reâl.Ma no cjate fortune e daspo di undis mês, al torne a Vignesie.
Divignût mestri di capele de Basiliche di San Marc, tal 1762 organiste in tantis glesîs e mestri di musiche dal Conservatorio degli Incurabili, al mantèn chests incjarics fin ae etât di sesantetre aigns, cuant al ven clamât in Russie da Caterine II. Ancje se tal prin moment, Galuppi al cjate une orchestre che no jere vonde preparade tal cjamp musicâl, cun cualchit sfuarç Galuppi rive a miorâ la preparazion musicâl de orcheste. La prime opare rapresentade in Russie da Galuppi je le Didone abbandonata. Le rapresentazion al e' un sucês e Catarine II, par la contentece al cjame Galuppi di bêçs e regâi.
Galuppi al torne a Vignesie e al continue a lavorâ e a scrivi musiche par i teatris fin al 1777, e a scrivi musiche par lis glesis e a sunâ fin tal zenâr dal 1785, le date de sô muart.
Sassari
Sassari e je une citât de Sardegne che e conte 127.706 abitants. E je il cjâf lûc de provincie omonime.
Francesco Bideschini
Francesco Bideschini (Burnova (Bulgarie), 28 Setembar 1835 - Rome ... 1909) al è stât un patriot talian.
Lenghe dai segns taliane
La lenghe dai segns taliane e je la lenghe dai segns de Comunitât dai Sorts, cu in Italie e je formade di uns 3.525.000 personis, in Svuizare di uns 426.800 -10.000 personis, e a San Marin di uns 1.460 personis.
Francesco Bideschini
Nassût da gjienitôrs di Palme.
Al fo sergjient dai bersalîrs e al jere scjampât de preson par arolâsi come cjapitani cun Giuseppe Garibaldi te spedizion dai mil.
Francesco Carlutti
Francesco Carlutti (Palme, 12 Mai 1813 - Alba, 24 Zenâr 1863) al è stât un patriot talian.
Dolar
Il dolar al è il non di une monede doprade in une vore di stâts e regjons tal mont.
Storie
La peraule "dolar" e derive dal antîc todesc tal, che significhe valade, che à dât origjin al talar (taler in Boemie, thaler in Gjermanie).
Monedis nazionâls
Il dolar al è la monede nazionâl di Australie, Canadà, Gnove Zelande, Liberie, Hong Kong, Stâts Unîts di Americhe, e altris.
Alte etât di mieç
thumb|right|300px|Incipit dal Sacr Gelasianum,manuscrît dal IIX secul,conservât in te Librerie Vaticane.
Si clame Alte ete di mieç che part de ete di mieç che e scomence cu la colade dal Imperi roman di Ocident intal 476 d.C, fin intal an 1000.
Daspò de deposizion dal ultin imperadôr roman Romul Augustul intal 476, nissun al cjape plui il puest di Imperadôr.
L'imperi bizantin al manten la sovranitât parsore lis tieris che a jerin une volte dal Imperi roman di Ocident. Lis popolazions gjermanichis insedadis ta chestis tieris a ricognossin la autoritât dal imperadôr di Costantinopoli. L'imperi bizantin al cîr di controlâ ancje la Glesie, ma al cjate la oposizion fuarte dal Pape. Daspò da lis invasions dai barbars e la opare dal imperadôr Justinian, che al veve cirût di tornâ a cjapâ lis tieris pierdudis, la fin dal secul VIII al viôt il ream dai Francs a Ocident, i Langobarts inte Italie setentrionâl, l'Imperi bizantin intal sud de Italie e intai Balcans.
La Glesie
La alte ete di mieç e viôt ancje la riorganizazion de Glesie, che e cjate simpri plui afermazion e interès de bande de popolazion, fin a deventâ une sorte di federazion di glesiis episcopâls. I vescui a sielzevin i sacrâts locâi, e a vevin ancje une buine colaborazion cul podê civîl.
Il vescul di Rome al leve cjapant simpri pui impuartance intal contest de jerarchie de Glesie, e lu puartarà a vê simpri pui podê e a confrontâsi cu la Glesie di Orient parsore cuestions di teologjie, come par la cuistion de iconoclastie intal secul VIII.
Intant, inte Europe dal secul VI, al cjape simpri plui man il fenomen dai rimits, che e devente une novitât simpri plui difondude inte tradizionâl societât cristiane. Cui che al sielzeve di deventâ eremit al voleve vivi seont ce che al diseve il Vanzeli, inte penitince, preant, cirint di vivi come Jesus al veve tant predicjât. I prins a lâ daûr di chest model di vite a forin i anacorets, oms che a levin a vivi intal isolament plui complet, cence volê un contat uman. Daspò, chest mût di vivi al ven cambiât: si capîs la bisugne di vivi intune comunitât regolade di une dissipline: a scomencin a nassi i munistîrs.
Sant Antoni Abât, San Basili il Grant e San Pacomi a forin i iniziadôrs di chest moviment in Orient. Jenfri il IV e il VI secul, munics e eremits si difondin in dute Europe. In Italie, San Benedet, tal 529, al va a stâ a Mont Cjassin par fondâ la so abazie e al è il prin a da al moviment une regule, cognossude ancjemò vuê.
In Irlande, il moviment al è difondût di San Colomban (nassût dongje il 530).
I Barbars
Lis popolazions de Europe dal Nord e dal Est a vignivin in contat cui Romans, scorsâts di altris popolazions che a si espandevin cirint regjons plui grandis e fertilis. La politiche romane e jere chê di meti lis tribûs barbarichis une cuintri chê altre, calcolant di aleade une e di nemie chê altre, o ingaiant i lôr vuerîrs tal esercit, par fâju jentrâ te sô societât, fin cuant che i barbars, di fat, a deventavin romans. I barbars come i Gjermanics, i Celtics, i Sarmatics, i Tracics e tancj altris a jentravin a fâ part dal esercit imperiâl roman par rivâ, cul passâ dal timp, a deventâ ancje gjenerâi (Stilicon, un dai ultims gjenerâi romans, al veve pari Vandal) e fintremai imperadôrs (il prin al fo Massimin il Tracic, dal 235 al 238).
I reams romano-barbarics
Une volte jentrâts in contat cu la pui rafinade civiltât romane, i  barbars  a scomencin a cjapâ sù il mût di vivi dai Romans, lassant però ancje elements de tradizion gjermaniche, ancje tal dirit. Lis popolazions di origjn gjermaniche che a àn rivât adore di sachizâ o a concuistâ la penisule italiche a son:
Schisme di Orient
La barufe jenfri il papât e Costantinopuli, che si jere fate simpri pui fuarte cu la colade dal Imperi roman di Ocident, e aumente sôt da l'imperadôr Leon III di Bisanzi, che cuntun edit al veve improibît di doprâ figuris sacris tes funzions e al veve ordenât la lôr distruzion (730). Il schisme di Orient al tache tal 1054 cu la scomuniche cuintri dal patriarcje Michêl Cerulari volude di pape Leon IX.
Mandament di Puart
Il Mandament di Puart (o Porto) al fo un mandament dal Ream d'Italie c'al ricalcave l'austriac Distret VIII di Porto Gruaro dal Ream Lumbart-Venit e includeve i comuns di Cint, Cjaurlis, Concuardie, Danon, Fossalte, Gruâr, Puart, Pramaiôr, San Micjêl, San Stin e Tei.
Ancjemò cumò, se ben i mandaments son stâts abulîts tal 1923, cun la peraule mandament al ven definît il teritori di Puart e dai comuns par sore elencâts.
Storie
Chest teritori (fûr che Caorle, simpri stade di direte aministrazion dal Dogado vinizian) al è simpri stât dal pont di viste storic e gjeografic part dal Friûl; tacant cul Ducât dal Friûl langobart, passant par la Marche dal Friûl franche, rivant al Patriarcjât di Aquilee e fin al domini di tiere vinizian clamât Patria del Friuli daspò da concuiste di bande da Republiche di Vignesie dal Friûl ocidentâl e centrâl.
Po da colade da Serenissima, passà par un pôcs di ains sot dal Imperi Austriac ta la Provincie dal Friûl. Tal 1805 fo anetût al Ream d'Italie dal Imperi Francês dulà che, cul non di Cjanton di Puart (Cantone di Porto), fasè part sul inprin dal Dipartiment dal Tiliment ma tal 1806 fo zontât (adun cul Cjanton di Aquilee) al Dipartiment dal Adriatic di Vignesie. Lis motivazions di chest "trasferiment" a son che i francês no volevin ridusi Vignesie, da potente e grande Republiche, a une ridusude provincie dal Ream e cussì puartarin chescj teritoris furlans sot da aministrazion viniziane. Daspò dal Congrès di Viene tal 1815 chescj teritoris tornarin sot da l'Austrie dulà che parò l'ex Cjanton di Aquilee tornà part da Contee di Gurize e Gardiscje, intant che il Cjanton (deventât Distret VIII) di Puart restà part da la gnove provincie di Vignesie che apont ricalcave i cunfins dal ex dipartiment adriatic.
Cheste sudivision aministrative fo confermade da lis autoritâts austriachis in maniere definitive tal 1838 cun motivazions similârs a chês dai francês di 32 ains prin.
Tal 1866 po da concuiste di bande dai Savoia dal Ream Lumbart-Venit l'organizazion aministrative restà compagne gambiant dome di non: di Distret al deventà Mandament e durà fin a la riforme dal 1923.
Tal 1946 co la l'Assemblee Costituent proviodè l'istituzion de regjon autonome furlane saltà fûr la cuistion dae tornade dal teritori di Puart in Friûl, la bataie politiche fo puartade indenant massime dai partîts autonimiscj furlans tanche il Movimento Popolare Friulano e ancje di bande dai aministradôrs locâi dal ex Mandament il fat vignive viodût cun favôr, ma cul rinviament da la nassite de regjon Friûl-Vignesie Julie il progjet al fo dismenteât. Daspò dal 1964 dutcâs, istituide la regjon F-VJ e in prevision da nassite de Provincie di Pordenon tornarin a viodisi clamadis par la riunificazion dal Friûl ocidentâl, ma ancje cheste volte, mancjant une politiche unitarie sul teme, no si fasè nie.
Tal 1989 la cuistion furlane si tornà a impià, i comitâts locâi dal teritori di Puart in particolâr chei di Cint e i rapresentants dal moviment Dai Monti al Mare (po renomenât Movimento Provincia di Pordenone Portogruaro) Tarcisio Zorzi e Giampietro Del Gallo tornarin a tacà la "bataie" par la riunificazion cul Friûl: a dispiet dai doi secui "venits" i mil e passe ains di Friûl si fasevin sintì. Tal 1991 si faserin referendums consultîfs autogjestîts dulà che la maiorance da popolazion dai comuns di Cint, Danòn, Gruèr, Pramaiòr, San Michèl e Tei manifestà il volê di tornâ in Friûl. Un vêr e uficiâl referendum parò no si podè fâ pal "proibitîf" procediment imponût dae Leç. n. 353 dai 25 di Mai 1970.
Tal 2005 parò, daûr da riforme costituzionâl dal 2001, il comun di Cint deliberà pal referendum che si à vût ai 26 e 27 di Març 2006, il 59,79% dai iscrit là a votâ e di chescj il 91,50% domandà la tornade in Friûl. L'iter pal passaç ta regjon Friûl-Vignesie Julie, che intant à vût il "si" seial di bande da regjon autonome che di chê dal Venit, l'è parò, a distance di 9 ains, ancjemò fêr tal Parlament.
Popolazion e lenghis
Tai comuns dal ex mandament che, como za dit, di gjeografie al è Friûl, fûr che il talian si fevele pal plui liventìn variante da lenghe venite dongje di chê trevisane ma cun influenciis furlanis. Tai comuns di Cint, San Michèl e Tei a je ricognossude ancje la lenghe furlane ta sô variante ocidentâl/concuardiês. Discors a part simpri par Caorle dulà che, jessint simpri stade di direte aministrazion di Vignesie, si fevele une variante da lenghe venite clamade viniziane o lagunâr.
Bire
right|thumb|250px|bire La bire e je une bevande alcoliche aromatizade cun urtiçon, fate cu la fermentazion dal malt di vuardi o di altris cereâi.
La bire e je une bevande une vore antighe tant che in Mesopotamie il codiç di Hammurabi (1728 p.d.C.-1686 p.d.C.) al indi regolave la tecniche di produzion e il permès di vendite.
Alps
right|thumb|300px|Lis Alps viodudis dal satellite
Lis Alps a son son la plui grande e impuartante cjadene monagnose d'Europe. A si estindin par 1.200 km tra Italie, France, Svuizare, Austrie, Liechtenstein, Gjermanie e Slovenie.
La cime plui altis des Alps e jè il Monte Bianco, che coi siei 4.810 m al è clamât ancje tet d'Europe; daûr di lui, par altece vegnin il Monte Rosa (4.634 m), il Dom (4.545 m), il Weisshorn (4.505 m) e il Cervino (4.476 m).
Lis Alps dal Friûl
Lis Alps a ocupin la part plui a tramontan dal Friûl: a bonât si cjatin lis e Alps e Prealps Cjargnelis, a jevât lis Alps e Prealps Juliis.
Romeo Battistig
Romeo Battistig (Vignesie,13 Dicembar 1866 - Sagrât, 15 Jugn 1915) al è stât un patriot e un esponent dal iredentisim talian.
Alice Mizzau
right |thumb|150 px|Alfredo Foni Alice Mizzau (Udin, 18 Març 1993) e je une nadadrice furlane, specializade in stîl libar.
E conte 3 medaiis (aur, arint, bronç) inte stafetis 4x100, 4x200 stîl libar e 4x100 miste ai Campionâts Europeans di Debrecen 2012.
Varon
Biografie
Nassût a Rieti tal 116 p.d.C., al fo rilêf di personaçs innomenâts, come Aç, Eli Stilon e, a Atene, il filosof stoic Antioc di Ascalone. Cuestôr tal 85 e po ancje tribun de plebe, fra l'84 e l'82 si parà in Grecie par scjampâ dal consolât di Mari e Cine. Al fo simpri un sostignidôr di Pompeu, ancje se nol preseà par nuie la sozie cun Juli Cesar, e i vuidà legions te vuere cuintri Sertori (76 - 72), in chê cuintri i pirats (67) e in chê cuintri Cesar (49 - 45); biel che al jere legât in Spagne, tal 49, viodint che la regjon jere aromai tes mans di Cesar e che nol jere cirot, al butà jù lis armis al nemì e po al rivà lì di Pompeu a Duraç, forsit par fâ di missete. Al dispiet de batude te vuere, al mantignì rapuarts cun Cesar, che tal 46 p.d.C. i dè di meti su la prime biblioteche publiche di Rome; po il proget lè in brût pe muart dal ditadôr. Stant che Marc Antoni lu veve in asse, Varon puartà la piel fûr di chei agns borascjôs in gracie de salvifiche intervenzion di August, che i gjavà la proscrizion che i veve mignestrât chel altri. I ultins agns de sô vite i avodà a scrivi, seguintant fin al 27, cuant che al murì.
Lis oparis
Varon scrivè libris a scjalârs: plui di sîscent, che a son lâts ducj pierdûts, gjavâts il De re rustica, sîs libris dal De lingua Latina e bocons dai altris scrits. La produzion di Varon je leade soredut a la erudizion e al so tacament ai valôrs de Rome tradizionâl, che j jere unevore afezionât e 'nd' al voleve difindi e stramandâ la culture e la storie Ve une liste dai genars e des oparis plui impuartantis:
Eclitiche
La eclitiche al è il percors aparent che il Soreli segn intal cîl dilunc dal an. Biel che al somee movisi intal cîl in relazion aes stelis, il percors aparent si met in linie cui planets dilunc dal an. La eclitiche, in maniere plui esate, e je la intersezion de sfere celeste cul plan di orbite terestre (plan eclitic). Si pues ancje pensâ tant che un cercli massim de sfere celeste traviersade dal Soreli intal so moviment aparent vie pal an. Il plan di orbite terestre al è il plan gjeometric là che e sta la orbite de Tiere e al è ancje clamât plan de eclitiche. Il non eclitiche derive di eclìs, stant che lis eclìs di Solorelis a sucedin si chê linie. Il plan eclitic si varès di distinguilu dal plan eclitic invariabil, che al è perpendicolâr ae sume vetoriâl dai moments angolârs di ducj i plans orbitâi planetaris, là che Jupitar al è il contributôr principâl. Cumò il plan eclitic al è inclinât rispiet a plan eclitic invariabil di plui o mancul 1,5°.
Ferrare
Ferrare al è un comun talian di 133.485 abitants, cjaulûc de omonime provincie in te regjon Emilie-Romagne
left|thumb|250px| Ferrare: Viodude dal cjiscjel Estense
Honolulu
thumbnail|destra|250px|Honolulu
Honolulu e jè une citât dai Stâts Unîts di Americhe, capitâl dal stât des Hawaii. Abitants: 337.256 (201).
Aoste
Aoste e jè une citât di 34.346 abitants, cjaulûc de regjon Val d'Aoste.
Lech Kaczyński
thumb|right|150px|Lech Aleksander Kaczynski
Lech Aleksander Kaczynski (nassût a Varsavie ai 18 di Jugn dal 1949 - 10/04/2010 Smolensk) al è un politic polac dal partît conservadôr Leç e Justizie (Prawo i Sprawiedliwosc). Dal 2005 al è president de Polonie. Il so fradi zimul Jaroslaw Kaczynski al è stât prin ministri fin al Novembar dal 2007.
Solstizi
Il solstizi in astronomie al è definît tant che il moment che il Soreli al cjape, intal so moviment aparent dilunc de eclitiche, il pont di declinazion massime o minime. Il fenomen al è dovût ae inclinazion dal as di rotazion terestri rispiet ae eclitiche; il valôr di declinazion zontade al coincît cul angul di inclinazion terestre e al varie cuntun periodi di 41.000 agns tra 22.1° e 24.5°.
Il Soreli al cjape il valôr massim di declinazion positive intal mês di Jugn in ocasion dal solstizi di Istât boreâl, biel che al cjape il massim valôr di declinazion negative in Dicembar, in ocasion dal solstizi di Invier boreâl, corispondent al Istât intal emisferi austrâl.
Di un esam di une tabele dai timps dai solstizis si pues verificâ che il fenomen al ritarde di cirche sîs oris ogni an (5 oris, 48 minûts e 46 seconts pe precision), ma si torne a justâ ogni cuatri agns, in consecuence dai agns bisescj, introdusûts propit par evitâ un sbrissâ progressîf des stagjons tal calendari. Par vie di chestis variazions al pues capitâ che il solstizi astronomic al coli ai 20 o ai 21 di Jugn pal Istât intal emisferi Nord o ai 21 o ai 22 di Dicembar pal invier intal emisferi Nord.
Antoni Cifra
Antoni Cifra ( atôr dal 1584 - Lorêt, 2 otubar 1629 ) al fô un compositôr talian.
Biografie
thumb |  Antoni Cifra Daspo la muart di sô pari, scomence a studiâ musiche in te scuele di S.Luîs dai Francês, direte da Zuan Bernardin Nanino. Vèn acetât a scuele il 27 jugn 1594, e al varà come prin amî Grivôr Allegri e so fradi Domeni. Jessût de capele daspo i studis musicâi, al jentre te Capele Gjulie de Basiliche di S.Pieri a Rome come zovin cjantant sopran, indulâ so barbe Alesandri al jere cantôr capèlan. Il sô mestri al fô Ruggero Giovannelli.
Jenfri il 1598 e il 1605 al fô, forsit, scuelâr dal cantôr Jaroni Rosini, famôs cjantant sopran de epoche e predi tal Ooratori di S.Filip Neri.
Jenfri il 1605 e le prime metât dal 1606 al fô mestri di capele dal Seminari Roman.In te fin dal an 1608, Cifra vèn nomenât musicae moderatore e organiste tal Colegjo Gjermanic, ma al reste pôc, parcè ven nomenât mestri di capele de Sante Cjase di Lorêt il 28 otubar 1609.
Prime dal 1619, al jere za sposât cun Brigjide, fie di Agostino Ferrari, segont i documents dal tribunâl lauretan.
In tal 1622, vèn nomenât mestri di capele de Basiliche di S.Zuan in Lateràn, incaric che al ten fin al 1626.Tal zenâr di chel an, Cifra al fô jenfri i esecutôrs dai Vespris a S.Pieri, organizâs in ocasion de traslazion dal cuarp di S.Zuan Grisostomo, cerimonie che viôt la presince di tancj musiciscj des glesis romanis de epoche.Cifra al jere mestri dal segont coro, Vincenzo Ugolini al jere mestri dal prin, e organiste al jere Jaroni Frescobaldi.
In tal 1626, al torne a Lorêt, al reste fin al di de sa muart, vignude il 2 di otubar dal 1629 par une epidemie.Lasse i soi bens ae femine, mancul 5 scudos par il Vescul di Lorêt, 10 scudos par le Sante Cjase, e 20 scudos e i vistîs a so fradi Zuan Cifra. Le femine Brigjide si spose di gnûf cun il Cjapitan Filip Ricciardi.
Petroli
thumb|right|Barîls di petroli Il petroli (dal grêc πέτρα–cret e έλαιο–vuelin) al è un compost complès inflamabil no omogjeni di idrocarbûrs, ven a stâi composcj di idrogjen e carboni. E je une risorse naturâl no rinovabil e al moment ancje la principâl font di energjie intai paîs svilupâts.
I components chimics dal petroli si separin e si oten par distilazion par mieç di un procès di rafinazion. Di lui si tirin fûr prodots difarents: si segnalin il propan e il butan, il gasoli o nafte, il cherosen, l'asfalt e v.i.
Il petroli si cjate in gjenar associât cun grandis bolis di gas naturâl, in jaciments sot tiere dulà che e jere materie organiche, che, restade par un grum di agns intun ambient cence ossigjen, si trasforme in idrocarbûrs. thumb|right|Campion di petroli
X flottiglia MAS
right|thumb|250px|une esercitazion dai MAS (atôr dal 1918)
La X Flottiglia MAS pui cognossude ancje come Xª MAS, 10ª Flottiglia MAS, La Decima fo un cuarp de marine militâr taliane creât subît daspò de Prime Vuere Mondiâl cu l'obietîf di dâ cuarp a une unitât specializade.
Soredut tal principi, cheste unitât specializade no rive a otegni un bon sucês in tes sôs primis operazions.Tancj sôi soldâts muerin in tes primis operazions, come tal atàc di Malte. Ma cun lis gnovis tecnologjis, rivin i prins sucès, come a Suda  (25-26 di març dal 1941) e a Alessandrie (19 dicembar dal 1941).Il risultât di chestis operazions puartin le Royal Navy dal Ream Unît a no vê pui a disposizion nâfs di vuere tal Mediterraneo par un lunc periodo. Cul armistizi dal 8 di setembar dal 1943,cheste unitât reste blocade tal puart di La Spezie dulâ,cul stês nom ,ven riorganizade in un cuarp franc, jentrât te Marine Republicane. Une atre part, invezît,  ven riorganizade cul nom di 'Mariassalto'. Cheste unitât, comandade dal Capitan Ernesto Forza, econtinue la vuere di flanc a lis fuarcis dai Aleâs.
In tal 1954, il grup ven ricostituît cul nom di Comsubin ("Comando Subaqueo Incursori").